Αναγνωρίζοντας ότι υπάρχουν κοινωνικά ζητήματα σημαντικότερα από την αποφυλάκιση μου, ξεκινάω μια δεύτερη απόπειρα να δημοσιοποιήσω τον βρώμικο πόλεμο που εχω δεχτεί από κυβερνητικούς και δικαστικούς μηχανισμούς. Θα αποφύγω να αναφερθώ στο τί είχε γίνει μέχρι πέρυσι τέτοια εποχή προς αποφυγήν κουραστικών επαναλήψεων. Θα πιάσω το νήμα από την αναστολή της απεργίας πεινας πέρυσι τον Ιούλιο. Μία εσφαλμένη επιλογή που ήρθε κατόπιν αστήρικτων υποσχέσεων υψηλόβαθμων κρατικών αξιωματούχων στον χώρο της δικαιοσύνης για άμεση ικανοποίηση του αιτήματος μου με την εκβιαστική προϋπόθεση οτι θα σταματούσα πρώτα την απεργία και οτι δεν θα εκτίθονταν. Έκανα το λάθος να θεωρήσω οτι θα ικανοποιούσαν τις υποσχέσεις τους γιατί θα υπολόγιζαν την έκθεση τους, πράγμα που σε ενα περιβάλλον ελεγχόμενων media αποδείχτηκε μια καταστροφική αυταπάτη. Η απομόνωση μου με το ειδικό καθεστως κράτησης του νοσοκομείου της Λαμίας που με απέκοψε απο τους κοντινούς μου συντροφους, συνέβαλε στην εσφαλμένη αυτή επιλογή καθώς δεν μπόρεσα να συμβουλευτω τους μόνους ανθρώπους που είχαν τόσο τα δεδομένα, όσο και την πολιτική ευθυκρισία να αναγνωρίσουν εγκαίρως οτι πρόκειται για απάτη. Το αποτέλεσμα ήταν να χάσω ενα χρόνο ακόμα απ’ τη ζωή μου, περιμένοντας αργά και βασανιστικά τις αποφάσεις των δικαστικων συμβουλίων. Ανεξήγητες γραφειοκρατικές καθυστερήσεις της απόφασης που δήθεν θα με αποφυλάκιζε το Σεπτέμβριο, μέχρι το Δεκέμβριο. Στο σημείο αυτό έπρεπε ήδη να εχω ξεκινήσει εκ νέου, αλλά συνειδητοποιώντας το πλήγμα που ειχε δεχτεί η αξιοπιστία μου καθώς παρασύρθηκα στην κρατική παγίδα δεν ήταν καθόλου εύκολη επιλογή. Αποφάσισα λοιπόν να περιμένω μέχρι την προεκλογική περίοδο, την οποία θεωρούσα την καταλληλότερη χρονική περίοδο για η διεξαγωγή της επόμενης μάχης, ελπίζοντας εν τω μεταξύ να αλλάξει κάτι. Αλλά μάταια φυσικά, φρόντισαν με καθε τρόπο να μου στερήσουν κάθε νόμιμο δικαίωμα οπως άδεια, εκπαιδευτική ή τακτική που θα ανοιγε το δρόμο για την αποφυλάκιση μου. Ειτε πρόκειται για χαμηλόβαθμους δικαστές, είτε για υψηλόβαθμα υπουργικά στελέχη που στελεχώνουν την ΚΕΜ οι απαντήσεις είτε ηταν αρνητικες είτε δεν έρχονταν ποτέ. Τα δικαστικά συμβούλια απαιτούσαν δηλωσεις νομιμοφροσύνης απευθύνοντας μου ερωτήσεις του τύπου “επιτρεπει η ιδεολογία σου να μην ξαναπαρανομησεις;”. Και η αποκήρυξη ιδεών και συντροφικων σχέσεων τίθεται ως προϋπόθεση για μια ενδεχόμενη αποφυλάκιση, που αν είναι έτσι, ας μην έρθει ποτέ.

Έπειτα από αυτή την αντιμετώπιση δεν έχω φυσικά αλλη επιλογή. Και να είχα δεν θα έπρεπε να την επιλέξω. Οφείλω στον εαυτό μου να είμαι πολιτικά παρών και να επιχειρήσω να επιστρέψω το κόστος εκθέτοντας την κυβερνητική συμμορία των εκβιαστών που διαπλέκεται με την αυτοαποκαλούμενη δικαιοσύνη. Και επειδή τον λόγο μου ακόμα και αν καταφέρει να σπασει το τείχος της σιωπής θα τον διαψεύσουν, η ίδια η επιλογή της συνέχισης και κλιμάκωσης της απεργίας πεινας θα αναδείξει το ζήτημα, αλλά και θα διακρίνει το ψέμα απ’ την αλήθεια. Γι αυτό και θα ειπωθούν όλα την κατάλληλη στιγμή.

Τη στιγμή που οι δολοφόνοι με τις γραβάτες κομπάζουν για τα κατορθώματα τους, η εκδικητική αντιμετώπιση που δεχόμαι εγώ ας γίνει αφορμή για έναν αγώνα που θα υπενθυμίζει τη θεσμισμενη αδικία ολων αυτων των χρόνων: Τις προκλητικές απελευθερώσεις βιαστων επειδή ανήκουν στο φιλικό περιβάλλον κυβερνητικών αξιωματούχων. Τους δολοφονημένους απ την αστυνομία πιτσιρικάδες που οι δολοφόνοι τους δεν μπήκαν ουτε μια μέρα φυλακή για τα προσχήματα. Τους μετανάστες και προσφυγες που πνίγονται στα σύνορα της Ευρώπης φρούριο με τα συστηματικά pushbacks. Την ολοκληρωτική καταστροφή ολόκληρων οικοσυσυστημάτων, οπως στη Βόρεια Εύβοια. Τους δολοφονημένους ηλικιωμένους απ την διάλυση του συστήματος υγείας εν μέσω πανδημίας. Τις χαμένες παιδικές ηλικίες επειδή μια αυταρχική κυβέρνηση προτίμησε την επιβολή απαγόρευσης κυκλοφορίας από την ενίσχυση του συστήματος υγείας.

Και φυσικά η σωφρονιστική επιτυχία του εγκλεισμου επιβεβαιώθηκε σε μαζικό επίπεδο με την αύξηση της νεανικής επιθετικότητας. Τελικά πόσο δίκιο είχε ο Φουκώ οταν έγραφε οτι οι φυλακές είναι εργοστάσια αναπαραγωγής του εγκλήματος. Θα προσέθετα οτι ταυτόχρονα αφαιρούν από το έγκλημα τα εγγενή αντιεξουσιαστικα χαρακτηριστικά για να το εντάξουν στην βρώμικη παραοικονομία. Εν τέλει ποια στατιστική αποδεικνύει ότι ο θεσμός της φυλακής έχει κάποια κοινωνική χρησιμότητα; Πρόκειται απλά για ένα φόβητρο ωστε να εγκαθιδρυεται η καθεστηκυία τάξη των ανισοτητων. Ενα εργαλείο ώστε ο πλούτος να μην αφαιρείται ποτε απο τα χέρια των κατεχοντων.

Για τους παραπάνω λόγους ξεκιναω εκ νέου απεργία πείνας. Απέναντι στο κράτος και στους διορισμένους υπαλληλισκους του, που κάνουν καριέρα στις πλάτες τις δικές μου και καθε φυλακισμενου φτωχοδιαβολου, επειδή απλά τους διορισαν δικαστές. Στην περίπτωση μου, ειδικοι αντιτρομοκρατικοι νομοι επέβαλαν να μη δικαστω ουτε μια φορά με ενορκους, αλλα να εχω εκτισει πανω απο δεκα χρόνια στη φυλακή απο συσσωρευτικες ποινες. Ωστόσο αυτό έχουν το θράσος να το αποκαλούν δικαιοσύνη. Αποφάσεις διορισμένων κρατικών υπαλλήλων καθ υπαγορευσιν ενος συστήματος που καθορίζει τις καριερες τους.

Κλείνοντας αυτή την σύντομη πρώτη τοποθέτηση αισθάνομαι την ανάγκη να διευκρινίσω, πως αντιλαμβάνομαι ότι η περίπτωση μου είναι πολύ δύσκολοτερο να στηριχθει αυτή τη φορά. Κυριως εξαιτιας του δικου μου λαθους να αποδεχτώ την πρόταση να αναστειλω την απεργία μου πέρυσι, ωστε να αποφυλακιστώ. Γι αυτό και κατανοώ τον καθένα που θα δει με επιφύλαξη την νέα μου προσπάθεια. Ωστόσο θέλω να τοποθετήσω την απεργία αυτή, οχι ως ένα διακυβευμα ενος αποκλειστικά ατομικου αιτήματος, αλλα ως μια συνεισφορά στην ανάδειξη της συστηματικης αδικιας σε μια κρίσιμη πολιτικά στιγμή. Ως ενα έναυσμα αγώνα, που προβάλλει την αμεση δράση και συμμετοχή, απέναντι στην νοοτροπία της ανάθεσης που προωθεί το σύστημα της αντιπροσώπευσης.